“นายกฯ” นำทีมรัฐมนตรี ครม.ประยุทธ์ 2/2 ถ่ายภาพหมู่หน้าทำเนียบ ก่อนเริ่มปฏิบัติหน้าที่
พล.อ.ประยุทธ์ จันทร์โอชา นายกรัฐมนตรี นำทีมรัฐมนตรีทั้งเก่าและใหม่ ในชุดครม.ประยุทธ์ 2/2 ร่วมถ่ายภาพหมู่ หน้าตึกไทยคู่ฟ้า ทำเนียบรัฐบาล ก่อนเริ่มประชุมครม.
พล.อ.ประยุทธ์ จันทร์โอชา นายกรัฐมนตรี นำทีมรัฐมนตรีทั้งเก่าและใหม่ ในชุดครม.ประยุทธ์ 2/2 ร่วมถ่ายภาพหมู่ หน้าตึกไทยคู่ฟ้า ทำเนียบรัฐบาล ก่อนเริ่มประชุมครม.
13 ส.ค. 2563

ผู้สื่อข่าวรายงานว่า ที่ทำเนียบรัฐบาล เมื่อช่วงเช้าวันนี้ (13 ส.ค.63) พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม พร้อมด้วยรัฐมนตรี (ครม.) เก่าและใหม่ชุดครม.ประยุทธ์ 2/2 ได้ร่วมกันถ่ายภาพหมู่ตามธรรมเนียม ที่หน้าตึกไทยคู่ฟ้า
ก่อนที่รัฐมนตรีใหม่ที่เพิ่งได้รับการแต่งตั้งจะเริ่มปฏิบัติหน้าที่ เข้าร่วมประชุมครม.นัดแรก หลังจากเข้าเฝ้าถวายสัตย์ปฏิญาณแล้วตั้งแต่วานนี้ (12 ส.ค.)